ՀՀ նախագահը խորհրդակցություն է անցկացրել վերամշակող արդյունաբերության հարցերով
ԵՐԵՎԱՆ, 5 մայիսի. /Նովոստի-Արմենիա/. Հայաստանի նախագահ Սերժ Սարգսյանը հինգշաբթի խորհրդակցություն է հրավիրել՝ նվիրված երկրի ագրովերամշակման ոլորտի խնդիրներին: Խորհրդակցությանը մասնակցել են գյուղատնտեսության նախարար Սերգո Կարապետյանը, պետական եկամուտների կոմիտեի նախագահ Գագիկ Խաչատրյանը, Հայաստանի վերամշակող արդյունաբերության ավելի քան 20 ընկերություններ։ «Երևան գարեջուր» ընկերության գլխավոր տնօրեն Աշոտ Բաղդասարյանի խոսքերով՝ խորհրդակցությունը ժամանակին է կազմակերպվել։ «Կարծում եմ, որ խորհրդակցության արդյունավետությունը մեծ կլինի, առաջին հերթին գյուղացու համար։ Մենք՝ որպես գարեջրի գործարան, գործ ունենք գյուղատնտեսական արտադրանքի՝ գարու, ծլեցրած գարու, մրգի հետ։ Հույս ունեմ, որ այս տարի բերքը լավը կլինի, և մենք 20-25 տոկոսով ավելի միրգ կգնենք, քան նախորդ տարի»,- ասել է Բաղդասարյանը լրագրողներին։ Ըստ նրա՝ խորհրդակցության ընթացքում ներկայացվել է բարեփոխումների բավականին հաջող փաթեթ։ «Այդ ամենը հնչեցվել է նախագահի ներկայությամբ, և կարծում եմ՝ դրանք կիրականացվեն»,- հավելել է նա։ -0-	Новости СМИ2